               19.6.2018

               HU

               Az Európai Unió Hivatalos Lapja

               C 215/241

         P8_TA(2016)0364
   Giorgos Grammatikakis mentelmi jogának felfüggesztésére irányuló kérelem
   Az Európai Parlament 2016. október 4-i határozata a Giorgos Grammatikakis mentelmi jogának felfüggesztésére irányuló kérelemről (2016/2084(IMM))
   (2018/C 215/35)

      Az Európai Parlament,

               —

               tekintettel a Giorgos Grammatikakis mentelmi jogának felfüggesztésére irányuló, a plenáris ülésen 2016. április 27-én bejelentett kérelemre, amelyet a Görög Köztársaság legfőbb ügyészének helyettese 2016. április 1-jén továbbított a 2000–2002 közötti időszakban feladata ellátása során társtettesként Retimnóban (Kréta) elkövetett, bizalommal való visszaélés miatt a Retimno város ügyészsége által javasolt eljárással (hiv.: ABM:AB05/1956) összefüggésben,

               —

               tekintettel arra, hogy Giorgos Grammatikakis lemondott az eljárási szabályzat 9. cikkének (5) bekezdése szerint őt megillető, meghallgatáshoz való jogról,

               —

               tekintettel az Európai Unió kiváltságairól és mentességeiről szóló 7. jegyzőkönyv 8. és 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,

               —

               tekintettel az Európai Unió Bírósága által 1964. május 12-én, 1986. július 10-én, 2008. október 15-én és 21-én, 2010. március 19-én, 2011. szeptember 6-án és 2013. január 17-én hozott ítéletekre (1),

               —

               tekintettel a görög Alkotmány 62. cikkére, a görög polgári perrendtartásról szóló törvény 54. cikkére és a görög parlament eljárási szabályzatának 83. cikkére,

               —

               tekintettel a Krétai Fellebbviteli Bíróság 2015. november 18-i 5181. számú ítéletére,

               —

               tekintettel a Giorgos Grammatikakis európai parlamenti képviselő bíróság előtti megjelenéséről szóló 2015. április 7-i jelentésre, valamint a védekezésére és a védekezését alátámasztó dokumentumokra,

               —

               tekintettel a Krétai Fellebbviteli Bíróság 104/2015. számú ítéletére,

               —

               tekintettel eljárási szabályzata 5. cikkének (2) bekezdésére, 6. cikkének (1) bekezdésére és 9. cikkére,

               —

               tekintettel a Jogi Bizottság jelentésére (A8-0279/2016),

               A.

               mivel a Görög Köztársaság Legfelsőbb Bírósága melletti helyettes ügyész egy feltételezett bűncselekmény kapcsán kérte Giorgos Grammatikakis európai parlamenti képviselő mentelmi jogának felfüggesztését;

               B.

               mivel az Európai Unió kiváltságairól és mentességeiről szóló 7. jegyzőkönyv 9. cikke szerint az Európai Parlament képviselői saját államuk területén az adott állam parlamenti képviselőire vonatkozó mentességeket élvezik;

               C.

               mivel a görög Alkotmány 62. cikke szerint egy képviselő ellen parlamenti megbízatása során a parlament egyetértése nélkül nem lehet büntetőeljárást, letartóztatást vagy őrizetbe vételt vagy más, szabadságát korlátozó intézkedést foganatosítani;

               D.

               mivel a görög hatóságok Giorgos Grammatikakis ellen társtettesként büntetőeljárás megindítását javasolják, mivel nem tett eleget törvényes kötelezettségeinek;

               E.

               mivel a javasolt bírósági eljárás egy 1996. március 8-án tartott megbeszéléssel kapcsolatos, amelyen a kötelező biztosításon kívüli, új kollektív magánbiztosításnak a Krétai Egyetem alkalmazottai számára történő megkötésének lehetőségéről volt szó, és állítólag egymást követő részletekben törvénytelen kifizetéseket eszközöltek a 2000–2002 közötti időszak során;

               F.

               mivel ugyanezzel az üggyel kapcsolatosan egy előző bírósági eljárás a 2000-től kezdődő időszakot tárgyalta, amely valamennyi vádlott felmentésével végződött;

               G.

               mivel a javasolt bírósági eljárás nyilvánvalóan nem kapcsolódik Giorgos Grammatikakis európai parlamenti képviselői tisztségéhez, hanem a Krétai Egyetem szenátusának rektoraként betöltött korábbi tisztségéhez kapcsolódik;

               H.

               mivel a javasolt bírósági eljárás az Európai Unió kiváltságairól és mentességeiről szóló 7. jegyzőkönyv 8. cikke értelmében nem az európai parlamenti képviselő feladatának ellátása során kifejtett véleményével vagy leadott szavazatával kapcsolatos;

               I.

               mivel a javasolt eljárást kiterjesztették az 1996–2000 közötti időszakra, és az tartalmazza a Krétai Egyetem szenátusa és Giorgos Grammatikakis utolsó megbeszélését, amelynek során a témát megbeszélték, de határozatot nem hoztak; mivel nincs arra utaló jel, hogy a javasolt bírósági eljárást a szóban forgó képviselőnek szánt politikai kár okozása céljából indították volna;

               J.

               mivel a javasolt bírósági eljárást véglegesen megszüntették számos olyan vádlottal szemben, akik a Krétai Egyetem szenátusának és az ELKE bizottságnak tagjai voltak, a feltételezett bűncselekmények 15 éves elévülési idejének letelte miatt, míg másokat a bíróság 2016 májusában véglegesen felmentett valamennyi vád alól;

               K.

               mivel meglepődve tapasztaljuk, hogy a mentelmi jog felfüggesztését az események megtörténtét követően 20 évvel kérelmezik, és hogy a görög igazságszolgáltatási rendszer ezen időszak során nem emelt vádat Giorgos Grammatikakis ellen, és ezt most, európai parlamenti képviselőségének idején szándékozik megtenni;

               L.

               mivel egy lassan eljáró igazságszolgáltatási rendszer sohasem lesz igazságos, ugyanis az érintett személyek 20 év elteltével már nem ugyanazok; mivel ha az igazságszolgáltatás méltó akar lenni nevéhez, időben kell igazságot szolgáltatnia;

               1.

               úgy határoz, hogy felfüggeszti Giorgos Grammatikakis mentelmi jogát – ahogyan azt maga Giorgos Grammatikakis kérte – e hosszadalmas bírósági eljárás lezárása érdekében;

               2.

               utasítja elnökét, hogy haladéktalanul továbbítsa ezt a határozatot és az illetékes bizottság jelentését a görög hatóságoknak és Giorgos Grammatikakisnak.

      (1)  A Bíróság 1964. május 12-i ítélete, Wagner kontra Fohrmann és Krier, 101/63, ECLI:EU:C:1964:28; a Bíróság 1986. július 10-i ítélete, Wybot kontra Faure és társai, 149/85, ECLI:EU:C:1986:310; a Törvényszék 2008. október 15-i ítélete, Mote kontra Európai Parlament, T-345/05, ECLI:EU:T:2008:440; a Bíróság 2008. október 21-i ítélete, Marra kontra De Gregorio és Clemente, C-200/07 és C-201/07, ECLI:EU:C:2008:579; a Törvényszék 2010. március 19-i ítélete, Gollnisch kontra Európai Parlament, T-42/06., ECLI:EU:T:2010:102; a Bíróság 2011. szeptember 6-i ítélete, Patriciello, C-163/10, ECLI: EU:C:2011:543; a Törvényszék 2013. január 17-i ítélete, Gollnisch kontra Parlament, T-346/11. és T-347/11., ECLI:EU:T:2013:23.


title: A Tanács (KKBP) 2018/903 határozata (2018. június 25.) az Európai Unió koszovói (Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.) különleges képviselője megbízatásának meghosszabbításáról

text:
                  26.6.2018

                  HU

                  Az Európai Unió Hivatalos Lapja

                  L 161/7

            A TANÁCS (KKBP) 2018/903 HATÁROZATA
      (2018. június 25.)
      az Európai Unió koszovói (*1) különleges képviselője megbízatásának meghosszabbításáról
      AZ EURÓPAI UNIÓ TANÁCSA,
      tekintettel az Európai Unióról szóló szerződésre és különösen annak 33. cikkére és 31. cikkének (2) bekezdésére,
      tekintettel az Unió külügyi és biztonságpolitikai főképviselőjének javaslatára,
      mivel:

                  (1)

                  A Tanács 2016. augusztus 4-én elfogadta az Európai Unió koszovói különleges képviselője megbízatásának meghosszabbításáról szóló (KKBP) 2016/1338 határozatot (1), amellyel Nataliya APOSTOLOVA-t nevezte ki az Európai Unió koszovói különleges képviselőjévé (EUKK). Az EUKK megbízatása 2018. június 30-án lejár.

                  (2)

                  Az EUKK megbízatását további 20 hónapra meg kell hosszabbítani.

                  (3)

                  Az EUKK megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének tekintetében a Szerződés 21. cikkében meghatározott célkitűzések elérését,

            ELFOGADTA EZT A HATÁROZATOT:
      1. cikk
      Az Európai Unió különleges képviselője
      A Tanács 2020. február 29-ig meghosszabbítja Nataliya APOSTOLOVA-nak mint az Európai Unió koszovói különleges képviselőjének (EUKK) a megbízatását. A Tanács határozhat úgy, hogy az EUKK megbízatását korábban megszünteti a Politikai és Biztonsági Bizottság (PBB) értékelése és az Unió külügyi és biztonságpolitikai főképviselőjének (a továbbiakban: főképviselő) javaslata alapján.
      2. cikk
      Szakpolitikai célkitűzések
      Az EUKK megbízatásának az Unió koszovói szakpolitikai célkitűzésein kell alapulnia. E célkitűzések közé tartoznak a következők: vezető szerep vállalása egy stabil, életképes, békés, demokratikus és többnemzetiségű Koszovó megteremtésének előmozdításában; a régió stabilitásának megszilárdítása, valamint hozzájárulás a regionális együttműködéshez és a nyugat-balkáni országok közötti jószomszédi kapcsolatokhoz; a jogállamiság, valamint a kisebbségek és a kulturális és vallási örökség védelme mellett elkötelezett Koszovó támogatása; továbbá Koszovó európai integrációs perspektívájának és az Unió felé történő közeledésének támogatása a régió integrációs perspektívájával összhangban, valamint az egyrészről az Európai Unió és az Európai Atomenergia-közösség, másrészről Koszovó közötti stabilizációs és társulási megállapodásnak (2) (a továbbiakban: a stabilizációs és társulási megállapodás) és az (EU) 2015/1988 tanácsi határozatnak (3) megfelelően, továbbá a vonatkozó tanácsi következtetésekkel összhangban.
      3. cikk
      Megbízatás
      E szakpolitikai célkitűzések megvalósítása érdekében az EUKK megbízatása a következő:

                  a)

                  felajánlja az Unió tanácsadását és támogatását a politikai folyamat előmozdításához;

                  b)

                  előmozdítja az átfogó uniós politikai koordinációt Koszovóban;

                  c)

                  erősíti Koszovóban az uniós jelenlétet, és biztosítja annak összhangját és hatékonyságát;

                  d)

                  helyi politikai iránymutatást nyújt az Európai Unió koszovói jogállamiság-missziója (EULEX KOSZOVÓ) vezetőjének, többek között a végrehajtói feladatokhoz kapcsolódó kérdések politikai vonatkozásai tekintetében;

                  e)

                  biztosítja a koszovói uniós fellépés következetességét és egységességét, ideértve azt is, hogy helyi szintű iránymutatással segíti az EULEX KOSZOVÓ feladatainak átadását, amelynek eredményeképpen a tevékenységek átkerülnek majd az EUKK-hoz vagy a koszovói EU-irodához és/vagy adott esetben a helyi hatóságokhoz;

                  f)

                  támogatja Koszovó európai integrációs perspektíváját és az Unió felé történő közeledését a régió integrációs perspektívájával, valamint a stabilizációs és társulási megállapodással és az (EU) 2015/1988 határozattal, továbbá a vonatkozó tanácsi következtetésekkel összhangban, nyilvános kommunikáció és uniós tájékoztatási tevékenységek révén, amelyek célja annak biztosítása, hogy a koszovói lakosság jobban megértse és támogassa az Unióval kapcsolatos ügyeket, így például az EULEX KOSZOVÓ munkáját;

                  g)

                  a vonatkozó intézményi hatás- és feladatkörökkel összhangban – valamennyi rendelkezésére álló eszközt felhasználva és a koszovói EU-iroda támogatásával – nyomon követi, segíti és előmozdítja a politikai, a gazdasági és az európai prioritásokkal kapcsolatos előrelépést, valamint támogatja a stabilizációs és társulási megállapodás végrehajtását, többek között az európai reformprogram révén;

                  h)

                  az Unió emberi jogi politikájával és emberi jogi iránymutatásaival összhangban hozzájárul az emberi jogok és az alapvető szabadságok tiszteletben tartásának kialakításához és megszilárdításához Koszovóban, többek között a nők és a gyermekek, valamint a kisebbségek védelme tekintetében;

                  i)

                  segíti az Unió közvetítésével Belgrád és Pristina között zajló párbeszédet azokat az operatív támogatási feladatokat is beleértve, amelyeket az EULEX KOSZOVÓ át fog adni;

                  j)

                  adott esetben támogatja a Különleges Tanácsok és a Különleges Ügyészség megbízatását, többek között kommunikáció és tájékoztatás útján.

            4. cikk
      A megbízatás végrehajtása
      (1)   Az EUKK felel a megbízatásnak a főképviselő felügyelete mellett történő végrehajtásáért.
      (2)   A PBB-nek kiemelt kapcsolatot kell fenntartania az EUKK-val, és egyben az EUKK elsődleges kapcsolattartója kell, hogy legyen a Tanács felé. A PBB-nek – a megbízatás keretein belül és a főképviselő hatáskörének sérelme nélkül – stratégiai iránymutatást és politikai irányítást kell nyújtania az EUKK számára.
      (3)   Az EUKK-nak szorosan együtt kell működnie az Európai Külügyi Szolgálattal (EKSZ) és annak megfelelő szervezeti egységeivel.
      5. cikk
      Finanszírozás
      (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2018. július 1-jétől2020. február 29-ig terjedő időszakra 5 150 000 EUR.
      (2)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni. Természetes és jogi személyek korlátozás nélkül részt vehetnek az EUKK által kiírt közbeszerzési pályázatokon. Ezenkívül az EUKK által vásárolt áruk esetében nem kell alkalmazni az áruk származására vonatkozó szabályt.
      (3)   A kiadások kezelése az EUKK és a Bizottság közötti szerződés tárgyát kell, hogy képezze. Az EUKK-nak minden kiadásról el kell számolnia a Bizottságnak.
      6. cikk
      A csapat létrehozása és összetétele
      (1)   Az EUKK megbízatása és az e célra rendelkezésre bocsátott pénzügyi eszközök keretein belül az EUKK felel saját csapatának létrehozásáért. A csapatnak rendelkeznie kell a megbízatás keretében szükséges speciális szakpolitikai ismeretekkel. Az EUKK-nak folyamatosan és haladéktalanul tájékoztatnia kell a Tanácsot és a Bizottságot a csapata összetételéről.
      (2)   A tagállamok, az uniós intézmények és az EKSZ javaslatot tehetnek az EUKK munkáját segítő személyzet kirendelésére. Az ilyen kirendelt személyzet javadalmazását az érintett tagállam, az érintett uniós intézmény vagy az EKSZ fedezi. A tagállamok által az uniós intézményekhez vagy az EKSZ-hez kirendelt szakértőket is ki lehet küldeni az EUKK melletti munkavégzés céljára. A szerződéses nemzetközi alkalmazottaknak valamely tagállam állampolgárságával kell rendelkezniük.
      (3)   A kirendelt személyzet minden tagjának a küldő tagállam, a küldő uniós intézmény vagy az EKSZ adminisztratív felügyelete alatt kell maradnia, és az EUKK megbízatásának érdekében kell eljárnia és feladatát végeznie.
      7. cikk
      Az EUKK és az EUKK személyzete részére biztosított kiváltságok és mentességek
      Az EUKK küldetésének és az EUKK személyzete feladatának végrehajtásához és zökkenőmentes működéshez szükséges kiváltságokról, mentességekről és egyéb garanciákról – adott esetben – a fogadó felekkel kell megállapodni. Ehhez a tagállamok és az EKSZ minden szükséges támogatást megadnak.
      8. cikk
      Az EU-minősített adatok biztonsága
      (1)   Az EUKK-nak és az EUKK csapata tagjainak tiszteletben kell tartaniuk a 2013/488/EU tanácsi határozatban (4) megállapított biztonsági elveket és minimumszabályokat.
      (2)   Engedélyezni kell a főképviselő számára, hogy a fellépés céljára készült EU-minősített adatokat és dokumentumokat „CONFIDENTIEL UE/EU CONFIDENTIAL” szintig a NATO/KFOR részére – az EU-minősített adatok védelmére vonatkozó biztonsági szabályoknak megfelelően – átadja.
      (3)   Az EUKK operatív igényeivel összhangban engedélyezni kell, hogy a főképviselő a fellépés céljára készült EU-minősített adatokat és dokumentumokat „RESTREINT UE/EU RESTRICTED” szintig az Egyesült Nemzetek Szervezete és az Európai Biztonsági és Együttműködési Szervezet részére – az EU minősített adatok védelmére vonatkozó biztonsági szabályoknak megfelelően – átadja. E célból helyi rendelkezéseket kell megállapítani.
      (4)   Engedélyezni kell, hogy a főképviselő átadja az e határozathoz csatlakozó harmadik felek részére a fellépéssel kapcsolatos, a Tanács eljárási szabályzata (5) 6. cikkének (1) bekezdése alapján szakmai titoktartási kötelezettség hatálya alá tartozó tanácsi tanácskozásokra vonatkozó, nem minősített uniós dokumentumokat.
      9. cikk
      Az információkhoz való hozzáférés és logisztikai támogatás
      (1)   A tagállamok, a Bizottság és a Tanács Főtitkársága biztosítják, hogy az EUKK minden releváns információhoz hozzáférjen.
      (2)   Az uniós küldöttség és/vagy a tagállamok – az adott esettől függően – logisztikai támogatást nyújtanak a régióban.
      10. cikk
      Biztonság
      Az EUKK-nak – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően – a megbízatásával és az illetékességi területen fennálló biztonsági helyzettel összhangban, a közvetlenül az irányítása alá tartozó állomány biztonsága érdekében meg kell tennie minden észszerűen megvalósítható intézkedést, különösen az alábbiak révén:

                  a)

                  az EKSZ iránymutatása alapján olyan biztonsági terv kidolgozása, amely többek között konkrét fizikai, szervezeti és eljárási biztonsági intézkedéseket tartalmaz, szabályozza a személyzetnek az illetékességi területre való biztonságos bejutását és az említett területen belüli biztonságos mozgását, továbbá kiterjed a biztonsági események kezelésére, valamint magában foglal egy, a misszióra vonatkozó vészhelyzeti intézkedési tervet és egy evakuálási tervet is;

                  b)

                  annak garantálása, hogy az Unión kívülre telepített teljes személyi állomány az illetékességi területen fennálló körülmények által megkövetelt, magas kockázat elleni biztosítással rendelkezzen;

                  c)

                  annak biztosítása, hogy csapatának az Unión kívülre telepítendő valamennyi tagja – a helyi szerződéses személyzetet is beleértve – megfelelő, az illetékességi terület EKSZ általi biztonsági minősítéséhez igazodó biztonsági képzésben részesüljön az említett területre való érkezése előtt vagy az érkezéskor;

                  d)

                  biztosítja, hogy a rendszeres biztonsági értékelések nyomán tett valamennyi elfogadott ajánlást végrehajtsák, valamint az elért eredményekről, illetve a megbízatás végrehajtásáról szóló jelentések keretében írásban beszámol a Tanácsnak, a főképviselőnek és a Bizottságnak ezen ajánlások végrehajtásáról és az egyéb biztonsági kérdésekről.

            11. cikk
      Jelentéstétel
      Az EUKK-nak szóban és írásban rendszeresen jelentést kell tennie a főképviselő és a PBB részére. Az EUKK-nak szükség szerint tanácsi munkacsoportok részére is jelentést kell tennie. A rendszeres jelentéseket a COREU-hálózaton keresztül kell terjeszteni. Az EUKK jelentést tehet a Külügyek Tanácsának. A Szerződés 36. cikkének megfelelően az EUKK közreműködhet az Európai Parlament tájékoztatásában.
      12. cikk
      Koordináció
      (1)   Az Unió szakpolitikai céljainak elérése érdekében az EUKK-nak hozzá kell járulnia az Unió által végzett tevékenységek egységéhez, összhangjához és hatékonyságához, és elő kell segítenie annak biztosítását, hogy valamennyi uniós eszközt és tagállami intézkedést következetesen alkalmazzák. Adott esetben törekedni kell a tagállamokkal való kapcsolattartásra. Az EUKK tevékenységét össze kell hangolni a Bizottság, valamint adott esetben a régióban működő többi EUKK tevékenységével. Az EUKK rendszeresen tájékoztatja a tagállamok külképviseleteit és az uniós küldöttségeket.
      (2)   A helyszínen az EUKK-nak szoros kapcsolatot kell fenntartania a régióbeli uniós küldöttségek vezetőivel és a tagállamok külképviseleteinek vezetőivel. Az említett vezetőknek minden tőlük telhetőt meg kell tenniük annak érdekében, hogy segítséget nyújtsanak az EUKK számára megbízatása végrehajtásához. Az EUKK-nak helyi politikai iránymutatást kell nyújtania az EULEX Koszovó vezetőjének, többek között a végrehajtói feladatokhoz kapcsolódó kérdések politikai vonatkozásai tekintetében. Az EUKK-nak és a polgári műveleti parancsnoknak szükség szerint konzultálniuk kell egymással. Az EUKK-nak az érintett helyi szervekkel, valamint a helyszínen jelen lévő egyéb nemzetközi és regionális szereplőkkel is kapcsolatot kell fenntartania.
      (3)   Magas szintű közös helyzetfelismerés és -értékelés megvalósítása érdekében az EUKK-nak – a helyszínen tevékenykedő egyéb uniós szereplőkkel együtt – biztosítania kell az információknak a műveleti területen jelen lévő uniós szereplők közötti terjesztését és megosztását.
      13. cikk
      Az igényekkel kapcsolatos segítségnyújtás
      Az EUKK-nak és az EUKK személyzetének segítséget kell nyújtaniuk a korábbi koszovói EUKK-k megbízatásával összefüggésben felmerült követelések és kötelezettségek kezeléséhez, és ilyen céllal adminisztratív támogatást kell nyújtaniuk, valamint hozzáférést kell biztosítaniuk a vonatkozó iratokhoz.
      14. cikk
      Felülvizsgálat
      E határozat végrehajtását, valamint az érintett régióra irányuló egyéb uniós hozzájárulásokkal való összhangját rendszeresen felül kell vizsgálni. Az EUKK-nak 2018. október 31-ig az elért eredményekről szóló jelentést, 2019. november 30-ig pedig a megbízatás végrehajtásáról szóló átfogó jelentést kell benyújtania a Tanács, a főképviselő és a Bizottság részére.
      15. cikk
      Hatálybalépés
      Ez a határozat az elfogadásának napján lép hatályba.

         Kelt Luxembourgban, 2018. június 25-én.

               a Tanács részéről

               az elnök

            F. MOGHERINI

         (*1)  Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.

         (1)  A Tanács (KKBP) 2016/1338 határozata (2016. augusztus 4.) az Európai Unió koszovói különleges képviselője megbízatásának meghosszabbításáról szóló (KKBP) 2015/2052 határozat módosításáról (Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.) (HL L 212., 2016.8.5., 109. o.).

         (2)  HL L 71., 2016.3.16., 3. o.

         (3)  A Tanács (EU) 2015/1988 határozata (2015. október 22.) az egyrészről az Európai Unió és az Európai Atomenergia-közösség, másrészről Koszovó közötti stabilizációs és társulási megállapodásnak az Unió nevében történő aláírásáról (HL L 290., 2015.11.6., 4. o.).

         (4)  A Tanács 2013/488/EU határozata (2013. szeptember 23.) az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).

         (5)  A Tanács 2009/937/EU határozata (2009. december 1.) a Tanács eljárási szabályzatának elfogadásáról (HL L 325., 2009.12.11., 35. o.).


title: A Tanács (KKBP) 2018/907 határozata (2018. június 25.) az Európai Unió dél-kaukázusi és a grúziai válság ügyével megbízott különleges képviselője megbízatásának meghosszabbításáról

text:
               26.6.2018

               HU

               Az Európai Unió Hivatalos Lapja

               L 161/27

         A TANÁCS (KKBP) 2018/907 HATÁROZATA
   (2018. június 25.)
   az Európai Unió dél-kaukázusi és a grúziai válság ügyével megbízott különleges képviselője megbízatásának meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen a 33. cikkére és a 31. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2017. november 13-án elfogadta a (KKBP) 2017/2071 határozatot (1), amellyel Toivo KLAAR-t nevezte ki az Európai Unió dél-kaukázusi és a grúziai válság ügyével megbízott különleges képviselőjévé (EUKK). Az EUKK megbízatása 2018. június 30-án lejár.

               (2)

               Az EUKK megbízatását további 20 hónapra meg kell hosszabbítani.

               (3)

               Az EUKK a megbízatását olyan helyzetben látja el, amely rosszabbodhat, és amely akadályozhatja a Szerződés 21. cikkében az Unió külső tevékenységének tekintetében meghatározott célkitűzések elérését,

         ELFOGADTA EZT A HATÁROZATOT:
   1. cikk
   Az Európai Unió különleges képviselője
   A Tanács 2020. február 29-ig meghosszabbítja Toivo KLAAR-nak mint az Európai Unió dél-kaukázusi és a grúziai válság ügyével megbízott különleges képviselőjének a megbízatását. A Tanács határozhat úgy, hogy az EUKK megbízatását korábban megszünteti a Politikai és Biztonsági Bizottság (PBB) értékelése és az Unió külügyi és biztonságpolitikai főképviselőjének (a továbbiakban: a főképviselő) javaslata alapján..
   2. cikk
   Szakpolitikai célkitűzések
   Az EUKK megbízatása az Unió dél-kaukázusi szakpolitikai célkitűzésein alapul, beleértve az Európai Tanács 2008. szeptember 1-jén Brüsszelben tartott rendkívüli ülésén elfogadott következtetésekben és a 2008. szeptember 15-i és 2012. február 27-i tanácsi következtetésekben meghatározott célkitűzéseket is. E célkitűzések közé tartoznak az alábbiak:

               a)

               a már meglévő mechanizmusokkal, többek között az Európai Biztonsági és Együttműködési Szervezettel (EBESZ) és annak minszki csoportjával együttműködésben a konfliktusok megakadályozása és a békés konfliktusrendezéshez való hozzájárulás a régióban, beleértve a grúziai és a hegyi-karabahi konfliktus (a menekültek és a belső menekültek visszatérésének elősegítésével és egyéb megfelelő eszközökkel), továbbá e rendezésnek a nemzetközi jog elveivel összhangban történő végrehajtásának támogatása;

               b)

               konstruktív kapcsolatok kialakítása a régió tekintetében érdekelt főbb szereplőkkel;

               c)

               az Örményország, Azerbajdzsán és Grúzia, valamint adott esetben a velük szomszédos országok közötti további együttműködés ösztönzése és támogatása;

               d)

               a régión belüli uniós szerepvállalás hatékonyságának és ismertségének növelése.

         3. cikk
   Megbízatás
   A szakpolitikai célkitűzések megvalósítása érdekében az EUKK megbízatása a következő:

               a)

               kapcsolatok kialakítása a régióbeli kormányokkal, parlamentekkel, egyéb politikai kulcsszereplőkkel, valamint igazságszolgáltatási szervekkel és civil társadalommal;

               b)

               a térségbeli országok ösztönzése a közös érdekű regionális témák – mint például a közös biztonsági veszélyek, a terrorizmus elleni küzdelem, a tiltott kereskedelem és a szervezett bűnözés – terén való együttműködésre;

               c)

               a konfliktusok békés, a nemzetközi jog elveivel összhangban történő rendezéséhez való hozzájárulás és e rendezés megvalósításának megkönnyítése az Egyesült Nemzetek Szervezetével, az EBESZ-szel és annak minszki csoportjával szoros koordinációban;

               d)

               a grúziai válsággal kapcsolatban:

                           i.

                           a 2008. augusztus 12-i rendezési terv 6. pontja és a 2008. szeptember 8-i végrehajtási intézkedések szerinti genfi nemzetközi tárgyalások előkészítésében való közreműködés, mely tárgyalások főbb témái többek között a térség biztonságát és stabilitását szolgáló intézkedések, a menekültek és belső menekültek problémája nemzetközileg elismert elvek alapján, valamint a felek kölcsönös megállapodása alapján bármilyen egyéb kérdés;

                           ii.

                           közreműködés az Unió álláspontjának kialakításában és annak az EUKK szintjén történő képviselete az i. pontban említett tárgyalások során; valamint

                           iii.

                           a 2008. augusztus 12-i rendezési terv és az ahhoz kapcsolódó, 2008. szeptember 8-i végrehajtási intézkedések végrehajtásának előmozdítása;

               e)

               bizalomépítő intézkedések kialakításának és végrehajtásának elősegítése, adott esetben tagállami szakértelem bevonásával;

               f)

               szükség esetén segítségnyújtás egy lehetséges konfliktusrendezés végrehajtásában való uniós közreműködés előkészítéséhez;

               g)

               az Unió és az érintett főbb szereplők között a régióra vonatkozóan folytatott párbeszéd fokozása;

               h)

               segítségnyújtás az Unió részére a Dél-Kaukázusra vonatkozó átfogó politika továbbfejlesztésében;

               i)

               az e cikkben említett tevékenységek keretében közreműködés az Unió emberi jogi politikájának és az emberi jogokra vonatkozó uniós iránymutatásoknak a végrehajtásában, különös tekintettel a konfliktus sújtotta térségekben élő gyermekek és nők helyzetére, elsősorban az e kérdést érintő fejlemények nyomon követése és kezelése révén.

         4. cikk
   A megbízatás végrehajtása
   (1)   Az EUKK felel a megbízatásának a főképviselő felügyelete mellett történő végrehajtásáért.
   (2)   A PBB-nek kiemelt kapcsolatot kell fenntartania az EUKK-val, és egyben az EUKK elsődleges kapcsolattartója a Tanács felé. A PBB-nek – a megbízatás keretein belül és a főképviselő hatáskörének sérelme nélkül – stratégiai iránymutatást és politikai irányítást kell nyújtania az EUKK számára.
   (3)   Az EUKK-nak szoros koordinációt kell folytatnia az Európai Külügyi Szolgálattal (EKSZ) és annak megfelelő szervezeti egységeivel.
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2018. július 1-jétől2020. február 29-ig terjedő időszakra 4 340 000 EUR.
   (2)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni.
   (3)   A kiadások kezelésének egy, az EUKK és a Bizottság közötti szerződés tárgyát kell képeznie. Az EUKK minden kiadásért elszámolással tartozik a Bizottság felé.
   6. cikk
   A csapat létrehozása és összetétele
   (1)   Megbízatása és a rendelkezésre álló megfelelő pénzügyi eszközök keretein belül az EUKK felel csapatának létrehozásáért. A csapatnak rendelkeznie kell a megbízatás keretében szükséges speciális szakpolitikai ismeretekkel. Az EUKK-nak folyamatosan és haladéktalanul tájékoztatnia kell a Tanácsot és a Bizottságot a csapat összetételéről.
   (2)   A tagállamok, az Unió intézményei és az EKSZ javaslatot tehetnek olyan alkalmazottak kirendelésére, akik az EUKK-t a munkájában segítik. Az ilyen kirendelt személyzet javadalmazását az érintett tagállam, az érintett uniós intézmény, illetve az EKSZ fedezi. A tagállamok által az uniós intézményekhez vagy az EKSZ-hez kirendelt szakértőket is ki lehet küldeni az EUKK melletti munkavégzés céljára. A szerződéses nemzetközi alkalmazottaknak rendelkezniük kell valamely tagállam állampolgárságával.
   (3)   A kirendelt személyzet minden tagja a küldő tagállam, a küldő uniós intézmény vagy az EKSZ közigazgatási fennhatósága alatt marad, és az EUKK megbízatásának érdekében kell eljárnia és feladatát végeznie.
   (4)   Az EUKK személyzetét az EKSZ megfelelő szervezeti egységével vagy az uniós küldöttséggel egy helyen kell elhelyezni annak érdekében, hogy tevékenységeik összhangban álljanak és következetesek legyenek.
   7. cikk
   Az EUKK és az EUKK személyzete részére biztosított kiváltságok és mentességek
   Az EUKK küldetésének és az EUKK személyzete feladatának elvégzéséhez és a zökkenőmentes működéshez szükséges kiváltságokról, mentességekről és egyéb garanciákról – adott esetben – a fogadó országokkal kell megállapodni. Ehhez a tagállamok és az EKSZ minden szükséges támogatást megadnak.
   8. cikk
   Az EU-minősített adatok biztonsága
   Az EUKK-nak és az EUKK csapata tagjainak tiszteletben kell tartaniuk a 2013/488/EU tanácsi határozatban (2) megállapított biztonsági elveket és minimumszabályokat.
   9. cikk
   Hozzáférés az információkhoz és logisztikai támogatás
   (1)   A tagállamok, a Bizottság és a Tanács Főtitkársága biztosítják, hogy az EUKK minden releváns információhoz hozzáférjen.
   (2)   Az esettől függően a térségben működő uniós küldöttségeknek és/vagy a tagállamoknak logisztikai segítséget kell nyújtaniuk a térségben.
   10. cikk
   Biztonság
   Az EUKK-nak – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően – a megbízatásával és az illetékességi területen fennálló biztonsági helyzettel összhangban, a közvetlenül az irányítása alá tartozó állomány biztonsága érdekében meg kell tennie minden észszerűen megvalósítható intézkedést, különösen az alábbiak révén:

               a)

               az EKSZ iránymutatása alapján olyan biztonsági terv kidolgozása, amely többek között konkrét fizikai, szervezeti és eljárási biztonsági intézkedéseket tartalmaz, szabályozza a személyzetnek az illetékességi területre való biztonságos bejutását és az említett területen belüli biztonságos mozgását, továbbá kiterjed a biztonsági események kezelésére, valamint magában foglal egy vészhelyzeti intézkedési tervet és egy evakuálási tervet is;

               b)

               annak garantálása, hogy az Unión kívülre telepített teljes személyi állomány az illetékességi területen fennálló körülmények által megkövetelt, magas kockázat elleni biztosítással rendelkezzen;

               c)

               annak biztosítása, hogy csapatának az Unión kívülre telepítendő valamennyi tagja – a helyi szerződéses személyzetet is beleértve – megfelelő, az illetékességi terület EKSZ általi biztonsági minősítéséhez igazodó biztonsági képzésben részesüljön az említett területre való érkezése előtt vagy az érkezéskor;

               d)

               annak biztosítása, hogy a rendszeres biztonsági értékeléseket követően tett valamennyi ajánlást végrehajtsák, valamint az elért eredményekről szóló jelentések és a megbízatás végrehajtásáról szóló jelentés keretében írásban történő beszámolás a Tanácsnak, a főképviselőnek és a Bizottságnak ezen ajánlások végrehajtásáról és az egyéb biztonsági kérdésekről.

         11. cikk
   Jelentéstétel
   Az EUKK-nak szóban és írásban rendszeresen jelentést kell tennie a főképviselő és a PBB részére. Az EUKK-nak szükség szerint tanácsi munkacsoportok részére is jelentést kell tennie. A rendszeres jelentéseket a COREU-hálózaton keresztül kell terjeszteni. Az EUKK jelentést tehet a Külügyek Tanácsának. A Szerződés 36. cikkének megfelelően az EUKK részt vehet az Európai Parlamentnek nyújtandó tájékoztatásban.
   12. cikk
   Koordináció
   (1)   Az Unió szakpolitikai céljainak elérése érdekében az EUKK-nak hozzá kell járulnia az Unió által végzett tevékenységek egységéhez, összhangjához és hatékonyságához, és elő kell segítenie annak biztosítását, hogy valamennyi uniós eszközt és tagállami intézkedést következetesen alkalmazzák. Adott esetben törekedni kell a tagállamokkal való kapcsolattartásra. Az EUKK tevékenységeit ezért össze kell hangolni a Bizottság tevékenységeivel. Az EUKK-nak rendszeresen tájékoztatnia kell a tagállamok külképviseleteit és az uniós képviseleteket.
   (2)   A helyszínen az EUKK-nak szoros kapcsolatot kell fenntartania az érintett tagállamok külképviseleteinek vezetőivel és az érintett uniós küldöttségek vezetőivel. Az említett vezetők minden tőlük telhetőt megtesznek annak érdekében, hogy segítséget nyújtsanak az EUKK-nak megbízatása végrehajtásában. Az EUKK-nak az Unió grúziai delegációjának vezetőjével együttműködésben iránymutatást kell adnia az Európai Unió grúziai megfigyelő missziója (EUMM Grúzia) vezetőjének a helyi politikai helyzettel kapcsolatban. Az EUKK-nak és az EUMM Grúzia polgári műveleti parancsnokának szükség szerint konzultációt kell folytatnia egymással. Az EUKK-nak a helyszínen jelen levő egyéb nemzetközi és regionális szereplőkkel is kapcsolatot kell fenntartania.
   13. cikk
   Követelésekkel kapcsolatos segítségnyújtás
   Az EUKK-nak és személyzetének segítséget kell nyújtania a dél-kaukázusi és a grúziai válság ügyével megbízott korábbi EUKK-k megbízatásával összefüggésben felmerült követelések és kötelezettségek kezeléséhez, és ilyen céllal adminisztratív támogatást, valamint hozzáférést kell biztosítania a vonatkozó iratokhoz.
   14. cikk
   Felülvizsgálat
   E határozat végrehajtását, valamint annak a régió számára nyújtott egyéb uniós hozzájárulásokkal való összhangját rendszeresen felül kell vizsgálni. Az EUKK-nak 2018. október 31-ig az elért eredményekről szóló jelentést, 2019. november 30-ig pedig a megbízatás végrehajtásáról szóló átfogó jelentést kell benyújtania a Tanács, a főképviselő és a Bizottság részére.
   15. cikk
   Hatálybalépés
   Ez a határozat az elfogadásának napján lép hatályba.

      Kelt Luxembourgban, 2018. június 25-én.

            a Tanács részéről

            az elnök

         F. MOGHERINI

      (1)  A Tanács (KKBP) 2017/2071 határozata (2017. november 13.) az Európai Unió dél-kaukázusi és a grúziai válság ügyével megbízott különleges képviselőjének kinevezéséről (HL L 295., 2017.11.14., 55. o.).

      (2)  A Tanács 2013/488/EU határozata (2013. szeptember 23.) az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).


title: A Tanács (KKBP) 2018/909 határozata (2018. június 25.) a PESCO-projektekre vonatkozó közös irányítási szabálykészlet létrehozásáról

text:
               26.6.2018

               HU

               Az Európai Unió Hivatalos Lapja

               L 161/37

         A TANÁCS (KKBP) 2018/909 HATÁROZATA
   (2018. június 25.)
   a PESCO-projektekre vonatkozó közös irányítási szabálykészlet létrehozásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 46. cikke (6) bekezdésére,
   tekintettel az állandó strukturált együttműködés (PESCO) létrehozásáról és a részt vevő tagállamok jegyzékének meghatározásáról szóló, 2017. december 11-i (KKBP) 2017/2315 tanácsi határozatra (1),
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2017. december 11-én elfogadta a (KKBP) 2017/2315 határozatot.

               (2)

               Az említett határozat 4. cikke (2) bekezdésének f) pontja úgy rendelkezik, hogy a Tanács olyan, projektekre vonatkozó közös irányítási szabálykészletet fogad el, amelyet a PESCO-ban részt vevő tagállamok – amelyek az egyes projektekben részt vesznek – szükség szerint az adott projektnek megfelelően kiigazíthatnak.

               (3)

               Amint azt a (KKBP) 2018/340 tanácsi határozat (2) (5) preambulumbekezdése a következetesség biztosítása érdekében meghatározza, a PESCO-projektek végrehajtása a projektekre vonatkozó közös irányítási szabálykészleten – többek között adott esetben a megfigyelői szerepre vonatkozó szabályokon – fog alapulni.

               (4)

               A PESCO végrehajtására vonatkozó ütemtervről szóló, 2018. március 6-i tanácsi ajánlás (3) 12. pontjának megfelelően a Tanácsnak 2018 júniusáig el kell fogadnia a projektekre vonatkozó közös irányítási szabálykészletet. A szabálykészlet várhatóan olyan keretként szolgál majd, amellyel biztosítani lehet a PESCO-projektek koherens és következetes végrehajtását, és magában foglal az egyes projektek alakulásáról – a (KKBP) 2017/2315 határozat 5. cikke (3) bekezdésének megfelelően – a Tanács részére nyújtandó rendszeres tájékoztatásra és a Tanács általi szükséges felügyelet lehetővé tételére vonatkozó részletes szabályokat is. E tekintetben helyénvaló tovább pontosítani a részt vevő tagállamokra, többek között adott esetben a megfigyelő államokra, valamint a PESCO-nak az Európai Külügyi Szolgálat (EKSZ) – az Európai Unió Katonai Törzsét (EUKT) is beleértve – és az Európai Védelmi Ügynökség (EDA) által együttesen biztosított titkárságára háruló szerepköröket és feladatokat. Ennek a keretnek továbbá általános iránymutatással kell majd szolgálnia a résztvevők számára az egyes projektek irányítására alkalmas szabályoknak a (KKBP) 2017/2315 határozat 5. cikke (3) bekezdésével összhangban történő kialakítása terén. Ezzel összefüggésben a Tanács 2018 júniusáig a részt vevő tagállamok projektekben betöltött koordinációs feladatainak kérdésével is újra foglalkozik majd.

               (5)

               A (KKBP) 2017/2315 határozat 7. cikke úgy rendelkezik, hogy az EKSZ – az EUKT-t is beleértve – és az EDA együttesen a PESCO számára a szükséges titkári szolgáltatásokat, továbbá részletesen meghatározza ez utóbbiaknak a PESCO működésének támogatása során ellátandó szerepköreit és feladatait, ideértve a PESCO-projektek támogatását is.

               (6)

               A (KKBP) 2017/2315 határozat 4. cikke (2) bekezdésének g) pontja értelmében a Tanácsnak kellő időben olyan határozatot kell elfogadnia, amelyben megállapítja azokat az általános feltételeket, amelyek mellett harmadik államokat kivételesen fel lehet kérni egyes projektekben való részvételre, az említett határozat 9. cikkének és különösen 9. cikke (1) bekezdésének, valamint a 2018. március 6-i tanácsi ajánlás 13. pontjának megfelelően.

               (7)

               A Tanácsnak ezért határozatot kell elfogadnia, amelyben létrehozza a PESCO-projektekre vonatkozó közös irányítási szabálykészletet,

         ELFOGADTA EZT A HATÁROZATOT:
   1. cikk
   Fogalommeghatározás
   E határozat alkalmazásában „projekttagok” az adott PESCO-projektben közreműködő részt vevő tagállamok.
   2. cikk
   A Tanács tájékoztatása és a Tanács általi felügyelet
   (1)   A Tanács minden év novemberéig felülvizsgálja – és adott esetben aktualizálja – a (KKBP) 2018/340 határozatot. Az egyes projektek projekttagjainak aktualizált – a projektjavaslatot benyújtó és a projektbe a (KKBP) 2017/2315 határozat 5. cikkének (2) bekezdésével összhangban felvett tagok alkotta – jegyzékét az aktualizált tanácsi határozattal együtt közzé kell tenni.
   (2)   A projekttagok évente egyszer megfelelően tájékoztatják a Tanácsot a PESCO-projektjeik alakulásáról. Ennek érdekében a projekttagok a projektkoordinátorokon keresztül – egy közös elektronikus felületen keresztül, a PESCO-projektekre vonatkozó, a 2018. március 6-i tanácsi ajánlás 11. pontjában említett leíró sablon használatával – jelentést tesznek a PESCO titkárságának az azon PESCO-projektekben tett előrelépésről, amelyekben részt vesznek. A jelentésekben összevont információkat kell szolgáltatni a projekt végrehajtásában tett előrelépésről, a projekt ütemtervéről, célkitűzéseiről és mérföldköveiről, valamint az egyéb vonatkozó kötelezőbb vállalások végrehajtásához való hozzájárulásáról. A 2013/488/EU tanácsi határozattal (4) összhangban a projekttagok megállapodhatnak arról a minősítési besorolásról, amelyet ezen információk releváns részeinek tulajdonítanak.
   A PESCO titkárságának kellő időben felhívást kell küldenie a projektkoordinátorok részére, hogy a jelentés elkészítésére hat hét álljon a rendelkezésükre, valamint össze kell gyűjtenie a PESCO-projektekre vonatkozó összevont információkat és továbbítania kell azokat a Tanácsnak. Ezeket az információkat elvben azt megelőzően kell továbbítani a Tanácsnak, hogy a főképviselő benyújtja a PESCO-ról szóló éves jelentését, figyelemmel a 2018. március 6-i tanácsi ajánlás 14., 15. és 16. pontjára.
   (3)   Amennyiben a Tanács azt kéri, a projekttagok a projektkoordinátorokon keresztül a (2) bekezdésben említett rendszeres információkon túlmenően további információkat nyújtanak egyes konkrét projektekre vonatkozóan.
   (4)   A részt vevő tagállamok – a (KKBP) 2017/2315 határozat 3. cikkének (2) bekezdésével összhangban – az évente felülvizsgálandó és adott esetben aktualizálandó nemzeti végrehajtási terveik keretében információkat szolgáltatnak az azon PESCO-projektekhez való egyéni hozzájárulásaikról, amelyekben részt vesznek.
   (5)   A projektkoordinátoroknak a közös elektronikus munkafelületet kell használniuk arra, hogy beszámoljanak az egyes projektekkel kapcsolatos egyéb lényeges eredményekről és változásokról, többek között új projekttagok és megfigyelők felvételéről, valamint felvételük időpontjáról. A közös elektronikus munkafelületet úgy kell használni, hogy minden résztvevő tagállam számára biztosított legyen a szolgáltatott információk átláthatósága.
   3. cikk
   A PESCO titkársága
   A (KKBP) 2017/2315 határozat 7. cikkével összhangban, valamint a feladatai teljesítése érdekében a PESCO titkársága:

               a)

               az Unió keretén belül egyedüli kapcsolattartó pontként szolgál minden PESCO-val kapcsolatos kérdésben;

               b)

               egyedüli kapcsolattartó pontként szolgál minden részt vevő tagállam tekintetében a releváns információknak egy szolgálati e-mail cím és egy közös elektronikus munkafelület használatával történő megosztása céljából. A PESCO titkársága a saját dokumentumait is a közös elektronikus munkafelületen keresztül teszi hozzáférhetővé;

               c)

               ellátja a PESCO-projektjavaslatok értékelésével kapcsolatos támogató és koordináló funkciókat, valamint strukturált módon segíti a projektek értékeléséhez és a Tanács részére teljesítendő jelentéstételhez szükséges információknak a részt vevő tagállamok általi benyújtását;

               d)

               kérés alapján támogatást nyújt a projekt indítását javasolni szándékozó részt vevő tagállamoknak ahhoz, hogy tájékoztassák erről a többi részt vevő tagállamot. A (KKBP) 2017/2315 határozat 5. cikke (2) bekezdésének megfelelően ezt a tájékoztatást kellő időben kell továbbítani ahhoz, hogy az érintett tagállam támogatást szerezhessen, az érdeklődő részt vevő tagállamoknak pedig lehetőségük legyen csatlakozni a közösen benyújtandó javaslathoz;

               e)

               támogatást nyújt a projekttagoknak ahhoz, hogy a projektjeikre vonatkozó aktualizált információkat szolgáltassanak a Tanács érintett előkészítő szerveiben, illetve adott esetben az EDA keretében;

               f)

               továbbítja az EKSZ érintett szolgálatai – többek között az EUKT –, valamint az EDA részére a projekttagoktól kapott, a részvételükkel zajló projekteknek és azok végrehajtásának a támogatására vonatkozó kéréseket.

         4. cikk
   Projekttagok
   (1)   A projekttagoknak a (KKBP) 2017/2315 határozat 5. cikkének (3) bekezdésével összhangban egyhangú megállapodásra kell jutniuk egymással az együttműködésre vonatkozó szabályokról és az együttműködés köréről, valamint a projekt irányításáról.
   (2)   A szabályokban rendelkezni lehet a projektben való részvételhez szükséges hozzájárulásról és a projektkövetelményekről, a projekten belüli döntéshozatali folyamatról, a projektből való kilépésre és az újabb tagállamoknak a projekthez való csatlakozására vonatkozó feltételekről, valamint a megfigyelői státuszról. A szabályokban ezenkívül ki lehet térni a 7. cikkben említett kérdésekre is.
   (3)   A (KKBP) 2017/2315 határozat 5. cikkének (2) bekezdésével összhangban a projekttagok maguk között egyhangú megállapodás útján lehetővé tehetik más tagállamok számára a projekthez való csatlakozást, az utóbbiak kérése alapján. Az új tagok felvételéről tájékoztatják a Tanácsot.
   (4)   A projekttagok egyhangúlag megállapodhatnak maguk között abban, hogy bizonyos – például az igazgatási kérdésekre vonatkozó – döntések meghozatalára a fent említettől eltérő szavazási szabályok vonatkozzanak.
   (5)   A projekttagok saját erőforrásaikkal és szakértelmükkel járulnak hozzá a projekthez. Az egyes projekttagok a projekt tartalmától függően maguk határozzák meg hozzájárulásuk jellegét, amely jelenthet akár humán erőforrásokat, akár pénzügyi erőforrásokat, szaktudást, felszerelést vagy természetbeni hozzájárulást. E hozzájárulásoknak elő kell segíteniük a projekt céljainak elérését, és érdemi hatással kell lenniük a projektre.
   (6)   A PESCO-projektek tagjai az egyes projekteket oly módon törekszenek megtervezni, hogy az eredmények és az időkeret tekintetében biztosított legyen a koherencia más PESCO-projektekkel, és a projekt az egyéb releváns intézményi keretek között folyamatban lévő kezdeményezésekkel is összhangban legyen, gondoskodva egyúttal a projekt átláthatóságáról és inkluzivitásáról, és elkerülve a szükségtelen átfedéseket is.
   (7)   A projekttagok a részt vevő tagállamként tett, kötelezőbb jellegű vállalásaikkal összhangban igyekeznek használható erőket és képességeket rendelkezésre bocsátani, amelyek mindenekelőtt jól felszereltek és kiképzettek, interoperábilisak, rendelkeznek a megfelelő struktúrákkal, ellátmánnyal és tartalékokkal, és amelyek telepíthetők a műveletek céljára, és alkalmasak azok végrehajtására és fenntartására.
   (8)   Az egyes projekttagok nemzeti kapcsolattartót fognak kijelölni minden egyes olyan PESCO-projektre vonatkozóan, amelyben részt vesznek.
   5. cikk
   Projektkoordinátorok
   (1)   Az egyes PESCO-projektek projekttagjai maguk között kiválasztanak és kijelölnek egy vagy több projektkoordinátort a koordinációs feladatok ellátására. A projektkoordinátori szerepkört alapesetben vállalhatják a projekt kezdeményezői.
   (2)   A projektkoordinátorok feladata különösen:

               a)

               a PESCO-projektekre vonatkozó leíró sablon alapján legalább évente egy alkalommal frissíteni a projektre vonatkozó információkat a PESCO titkársága által létrehozott közös elektronikus munkafelületen;

               b)

               elősegíteni az együttműködést a projekttagok között, illetve adott esetben az egyéb releváns PESCO-projektek projektkoordinátoraival, és fókuszpontként szolgálni a projekttel kapcsolatos kérdéseket illetően;

               c)

               adott esetben közreműködni a projektre vonatkozó, a 4. cikkben említett szabályoknak, valamint a szükséges projektdokumentációnak – többek között a jelentéseknek – a kidolgozásában. E célból a projektkoordinátorok igénybe vehetik az EDA keretében a részt vevő tagállamok számára nyújtott projektirányítás-támogató eszközöket;

               d)

               adott esetben elősegíteni azokat az erőfeszítéseket, amelyek célja annak biztosítása, hogy a projekt keretében kifejlesztett képességek a képességfejlesztési terv és a koordinált éves védelmi szemle keretében azonosított képességbeli hiányosságok felszámolására irányuljanak, és hozzájáruljanak a kötelezőbb jellegű vállalások teljesítéséhez – különös tekintettel a legnagyobb kihívást jelentő missziókra –, továbbá hozzájáruljanak az uniós ambíciószint megvalósulásához.

         (3)   A projekttagok maguk között kiegészítő szabályokat is meghatározhatnak a projektkoordinátor szerepére és feladataira vonatkozóan, figyelembe véve a projekt sajátos jellemzőit. Ha a projekttagok megállapodnak arról, hogy a projektkoordinátori tisztséget egyszerre több tag fogja ellátni, a PESCO titkárságával való kapcsolattartás céljára egyetlen kapcsolattartót jelölnek ki.
   6. cikk
   Megfigyelők
   (1)   Az projekttagok maguk között megállapodhatnak annak lehetővé tételéről, hogy más részt vevő tagállamok megfigyelőként részt vegyenek a projektben.
   (2)   A részt vevő tagállamok elvben csupán bizonyos – többek között az időtartamra vonatkozó, a projekt jellemzőinek megfelelően a projekttagok által meghatározott – feltételek mellett válhatnak megfigyelővé. E feltételeket a projektkoordinátoroknak kérésre ismertetniük kell.
   (3)   A projekttagok maguk között bizonyos specifikus szabályokat is meghatározhatnak a megfigyelői státuszra vonatkozóan, amelyekben tükröződnek a projekt sajátos jellemzői és különböző kidolgozottsági szakaszai.
   (4)   A megfigyelők nem kötelesek saját erőforrásokkal és szakértelemmel hozzájárulni a projekthez. Amennyiben csatlakozásuk nem késlelteti a projekt megvalósítását, a megfigyelők kérhetik, hogy a későbbiekben projekttagként is részt vehessenek.
   7. cikk
   A projektszabályzatban rögzíthető egyéb szempontok
   (1)   Azok a szabályok, amelyekről a projekttagok a (KKBP) 2017/2315 tanácsi határozat 5. cikke (3) bekezdésének végrehajtása céljából az egyes PESCO-projektekre vonatkozóan – adott esetben írásban – maguk között megállapodhatnak, többek között az alábbi területekre terjedhetnek ki, akár csak néhányra, akár ezek mindegyikére:

               —

               a projekttagok üléseinek előkészítése, elnöklete és koordinálása,

               —

               a szerepek és a feladatok felosztása a projekttagok között,

               —

               a Bizottságnak – adott esetben – a projekttel kapcsolatos folyamatokban való közreműködésre való felkérése,

               —

               a költségvetésre és a pénzügyekre vonatkozó szabályok,

               —

               megfigyelők jelenléte a projekttel kapcsolatos folyamatokban,

               —

               szabályok arra az esetre vonatkozóan, amikor egy projekttag úgy dönt, hogy kilép a projektből (beleértve a jogi és a pénzügyi szempontokat is), illetve amikor valamely részt vevő tagállam csatlakozni kíván a projekthez,

               —

               azon esetek meghatározása, amikor a projekttagok az EKSZ – és azon belül többek között az EUKT – és az EDA támogatását kérhetik,

               —

               előírások, beszerzési stratégia, a projektirányítást támogató struktúra kiválasztása, ipari vállalatok kiválasztása. E tekintetben a projekttagok maguk között megállapodhatnak abban, hogy igénybe veszik az EDA projektirányítási eszközeit, például a projektszabályokat, a közös személyzeti célszámokat, a közös személyzeti követelményeket vagy az üzleti esettanulmányokat.

         (2)   A projekttagok maguk között egyhangúlag megállapodhatnak arról, hogy a fentebb említett kérdésekről a 4. cikk (4) bekezdésével összhangban határoznak.
   8. cikk
   A létrehozott erők és képességek felhasználása
   A PESCO-projektek keretében létrehozott erőket és képességeket a projekttagok külön-külön vagy adott esetben együttesen, az Európai Unió, az ENSZ és a NATO tevékenységei, illetve egyéb típusú együttműködések keretében is felhasználhatják.
   9. cikk
   Felülvizsgálat
   Ezt a határozatot 2020. december 31-ig felül kell vizsgálni.
   E határozat szövegét szükség szerint ki kell igazítani annak érdekében, hogy figyelembe vegye a harmadik államok egyes konkrét projektekben való részvételére vonatkozó, a Tanács által – a (KKBP) 2017/2315 határozat 4. cikke (2) bekezdésének g) pontjával és 9. cikkének (1) bekezdésével összhangban – határozat útján megállapítandó általános feltételeket.
   10. cikk
   Hatálybalépés
   Ez a határozat az elfogadásának napján lép hatályba.

      Kelt Luxembourgban, 2018. június 25-én.

            a Tanács részéről

            az elnök

         F. MOGHERINI

      (1)  HL L 331., 2017.12.14., 57. o.

      (2)  A Tanács (KKBP) 2018/340 határozata (2018. március 6.) a PESCO keretében kidolgozandó projektek listájának összeállításáról (HL L 65., 2018.3.8., 24. o.).

      (3)  HL C 88., 2018.3.8., 1. o.

      (4)  A Tanács 2013/488/EU határozata (2013. szeptember 23.) az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).


title: A Tanács (KKBP) 2018/905 határozata (2018. június 25.) az Európai Unió Afrika szarváért felelős különleges képviselője megbízatásának meghosszabbításáról

text:
               26.6.2018

               HU

               Az Európai Unió Hivatalos Lapja

               L 161/16

         A TANÁCS (KKBP) 2018/905 HATÁROZATA
   (2018. június 25.)
   az Európai Unió Afrika szarváért felelős különleges képviselője megbízatásának meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 33. cikkére és 31. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2011. december 8-án elfogadta a 2011/819/KKBP határozatot (1), amellyel Alexander RONDOS-t nevezte ki az Európai Unió Afrika szarváért felelős különleges képviselőjévé (EUKK). Az EUKK megbízatása 2018. június 20-án lejár.

               (2)

               Az EUKK megbízatását további 20 hónapra meg kell hosszabbítani.

               (3)

               Az EUKK megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének tekintetében a Szerződés 21. cikkében meghatározott célkitűzések elérését,

         ELFOGADTA EZT A HATÁROZATOT:
   1. cikk
   Az Európai Unió különleges képviselője
   (1)   A Tanács 2020. február 29-ig meghosszabbítja Alexander RONDOS-nak mint az Európai Unió Afrika szarváért felelős különleges képviselőjének (EUKK) a megbízatását. A Tanács határozhat úgy, hogy az EUKK megbízatását korábban megszünteti a Politikai és Biztonsági Bizottság (PBB) értékelése és az Unió külügyi és biztonságpolitikai főképviselőjének (a továbbiakban: a főképviselő) javaslata alapján.
   (2)   Az EUKK megbízatása szempontjából Afrika szarva a következőket foglalja magában: Dzsibuti Köztársaság, Eritrea Állam, Etióp Demokratikus Szövetségi Köztársaság, Kenyai Köztársaság, Szomáliai Szövetségi Köztársaság, Szudáni Köztársaság, Dél-szudáni Köztársaság és Ugandai Köztársaság. A tágabb régióra hatást gyakorló kérdéseket illetően az EUKK együttműködik adott esetben az Afrika szarván túli országokkal és regionális szervezetekkel is.
   2. cikk
   Szakpolitikai célkitűzések
   (1)   Az EUKK megbízatása az Uniónak az Afrika szarvával kapcsolatos – az EU 2016. júniusi globális stratégiájában, 2011. november 14-én az Afrika szarvára vonatkozóan elfogadott stratégiai keretében, az Afrika szarva térségre vonatkozó, 2015. október 26-án elfogadott cselekvési tervében (2015–2020) és a vonatkozó tanácsi következtetésekben meghatározott – szakpolitikai célkitűzésein alapul, amelyek szerint az Unió aktívan hozzá kíván járulni a régió országain belüli és az azok közötti békés egymás mellett élés és tartós béke, biztonság és fejlődés megvalósítását célzó regionális és nemzetközi erőfeszítésekhez. Az EUKK-nak továbbá hozzá kell járulnia az Afrika szarván folytatott többrétű uniós szerepvállalás minőségének, intenzitásának, hatásának és láthatóságának a növeléséhez.
   (2)   Az EUKK-nak az alábbi szakpolitikai célkitűzésekhez kell hozzájárulnia:

               a)

               az Afrika szarva térség további stabilizálása, a tágabb értelemben vett regionális folyamatokat is figyelembe véve;

               b)

               a fennálló konfliktusok – különösen a szomáliai, dél-szudáni és szudáni konfliktusok – rendezése, valamint a régió országain belüli és azok közötti potenciális konfliktusok megelőzése és korai előrejelzése;

               c)

               a regionális politikai, biztonsági és gazdasági együttműködés támogatása, különösen az Unió és a Kormányközi Fejlesztési Hatóság (IGAD) közötti megújított politikai együttműködés összefüggésében;

               d)

               a vegyes összetételű migráns csoportok Afrika szarva térségen belüli és onnan kiinduló áramlásának jobb kezelése és az ilyen áramlások kiváltó okainak, valamint azok humanitárius szempontjainak kezelése;

               e)

               a Vörös-tenger térségének biztonsága.

         3. cikk
   Megbízatás
   (1)   Az Afrika szarvával kapcsolatos uniós szakpolitikai célkitűzések megvalósítása érdekében az EUKK megbízatása a következő:

               a)

               a stratégiai keret és az ahhoz kapcsolódó regionális cselekvési terv alapján párbeszédet folytat a régió minden érintett szereplőjével, a kormányokkal, a regionális hatóságokkal, a nemzetközi és a regionális szervezetekkel, valamint a civil társadalom és a diaszpóra képviselőivel az Unió célkitűzéseinek megvalósítása érdekében, továbbá közreműködik abban, hogy jobban megértsék az Unió szerepét a régióban;

               b)

               párbeszédet folytat a régión kívüli olyan főbb szereplőkkel, akik befolyással bírnak az Afrika szarva térségben, mégpedig annak érdekében, hogy napirendre kerüljenek a tágabb régió stabilitását érintő kérdések, többek között a Vörös-tenger és az Indiai-óceán nyugati részére, valamint az Afrikai Unió Szomáliai Missziójának (AMISOM) finanszírozására. Ez a szerepvállalás magában foglalja az Amerikai Egyesült Államokkal, a Perzsa-öböl menti országokkal, Egyiptommal, Törökországgal és Kínával fenntartott kétoldalú kapcsolatokat, az Öböl-menti Együttműködési Tanáccsal fenntartott regionális kapcsolatokat, valamint az esetlegesen színre lépő egyéb releváns szereplőkkel való kapcsolattartást;

               c)

               adott esetben képviseli az Uniót a megfelelő nemzetközi fórumokon, valamint biztosítja a válságkezeléshez, valamint a konfliktusmegoldáshoz és -megelőzéshez nyújtott uniós támogatás láthatóságát;

               d)

               ösztönzi és támogatja a régióban megvalósítandó hatékony politikai és biztonsági együttműködést és gazdasági integrációt az Uniónak az Afrikai Unióval (AU) és a regionális szervezetekkel való partnerségén és különösen az IGAD-on keresztül közreműködik az EU–IGAD miniszteri találkozók és az EU által az IGAD tagországaival tartott nem hivatalos miniszteri találkozók utókövetésében;

               e)

               követi a politikai fejlemények alakulását a régióban, és hozzájárul – konkrét intézkedési javaslatok kidolgozása céljából – a régióval kapcsolatos uniós szakpolitika kialakításához, többek között ami Eritreát, Etiópiát, Szomáliát, Szudánt, Dél-Szudánt és a Dzsibuti és Eritrea közötti határvitát, valamint az Etiópia és Eritrea közötti határvitát, továbbá az algíri megállapodás végrehajtását, a Nílussal kapcsolatos vitát és a régió más olyan problémáit illeti, amelyek kihatnak annak biztonságára, stabilitására és jólétére;

               f)

               Szomáliát illetően – az Unió szomáliai küldöttségének vezetőjével, valamint az érintett regionális és nemzetközi partnerekkel, köztük az ENSZ-főtitkár szomáliai különleges képviselőjével, az AU-val és az IGAD-dal szoros együttműködésben – továbbra is aktívan közreműködik olyan tevékenységekben és kezdeményezésekben, amelyek Szomália további stabilizálásához vezetnek, ideértve mindenekelőtt a szövetségi állam kialakítási folyamatának a lezárását és az átmenetre vonatkozó terv végrehajtását, melynek rendeltetése a fokozatos átmenet megvalósítása, valamint az AMISOM feladatkörének a szomáliai kormány és intézmények részére való fokozatos átadása.. Ezen túlmenően az EUKK továbbra is támogatja a szomáliai biztonsági ágazat fejlesztését, többek közt a régióba telepített uniós közös biztonság- és védelempolitikai missziók révén, és a tagállamokkal folytatott szoros konzultáció révén továbbra is törekszik a szomáliai biztonsági ágazatot támogató nemzetközi donorok közötti megerősített koordináció elősegítésére;

               g)

               Szudánt illetően – a kartúmi uniós küldöttség vezetőjével és az AU melletti addisz-abebai uniós küldöttség vezetőjével szoros együttműködésben – hozzájárul a Szudánnal kapcsolatos uniós szakpolitika koherenciájához és eredményességéhez, valamint támogatja a Dárfúrban, illetve Dél-Kordofán és Kék-Nílus államokban kialakult helyzet politikai megoldását, továbbá a holisztikus politikai folyamat révén megvalósítandó nemzeti megbékélést, többek között a 2020-ra tervezett választások tekintetében, e tekintetben az EUKK hozzájárul egy koherens nemzetközi megközelítés kialakításához, szorosan együttműködve az Afrikai Unióval és különösen az Afrikai Unió Szudánnal és Dél-Szudánnal foglalkozó magas szintű végrehajtó bizottságával, az ENSZ-szel és más vezető regionális és nemzetközi érdekelt felekkel, azt is szem előtt tartva, hogy támogatni kell Szudán és Dél-Szudán békés egymás mellett élését, mégpedig elsősorban az addisz-abebai megállapodások végrehajtása és az átfogó békeszerződés megkötése után lezáratlanul maradt kérdések rendezése révén;

               h)

               Dél-Szudánt illetően – a dél-szudáni konfliktusrendezési megállapodásra és a rehabilitációt célzó magas szintű fórum keretében zajló folyamatra építve – a regionális szintű párbeszéd folytatása, mindenekelőtt az ENSZ-szel, az AU-val, az IGAD-dal, a Dél-Szudánnal szomszédos országokkal és más vezető nemzetközi partnerekkel – a további konfliktusok megelőzése és egy esetlegesen létrejövő, hitelt érdemlő megállapodás végrehajtása érdekében; e tekintetben szorosan együttműködik a jubai uniós küldöttség vezetőjével és az AU melletti addisz-abebai uniós küldöttség vezetőjével;

               i)

               megvizsgálja a határon átnyúló problémákat, különösen a migrációs kérdéseket, kérésre párbeszédet folytat érdekelt felekkel a migráció témájában, és az Unió szakpolitikai prioritásaival összhangban általában véve hozzájárul az Unió e térséggel kapcsolatos migrációs és menekültügyi politikájához annak érdekében, hogy elmélyüljön az együttműködés, többek között a visszaküldés és a visszafogadás terén;

               j)

               szorosan figyelemmel kíséri az Afrika szarvát érintő, határokon átnyúló egyéb problémákat, elsősorban a radikalizációt és a terrorizmust, de a következőket is ideértve: tengerhajózási biztonság és kalózkodás, szervezett bűnözés, fegyver- és kábítószer-csempészet és -kereskedelem, vadon élő állatokból és növényekből készült termékek csempészete és az azokkal való kereskedelem és más csempésztevékenységek, valamint a humanitárius válságok minden politikai és biztonsági következménye;

               k)

               előmozdítja a humanitárius segítségnyújtás lehetővé tételét a régió egészében;

               l)

               az Unió emberi jogi különleges képviselőjével együttműködésben – többek között a fejlemények figyelemmel kísérése és az azokkal kapcsolatos jelentéstétel, valamint ajánlások megfogalmazása révén – hozzájárul a 2011/168/KKBP tanácsi határozat (2) és az uniós emberi jogi politika végrehajtásához, ideértve az emberi jogokról szóló uniós iránymutatásokat, különösen a gyermekek és a fegyveres konfliktusok kapcsolatáról szóló, továbbá a nők elleni erőszakról, valamint a nőkkel szembeni megkülönböztetés valamennyi formája elleni küzdelemről szóló uniós iránymutatásokat, és az 1325 (2000) sz. ENSZ BT-határozattal kapcsolatos uniós politikát.

         (2)   A megbízatás teljesítése érdekében az EUKK többek között:

               a)

               adott esetben tanácsot ad és jelentést tesz a nemzetközi fórumokon képviselendő uniós álláspontok meghatározásával kapcsolatban annak érdekében, hogy proaktívan előmozdítsa az Afrika szarvára vonatkozó átfogó uniós szakpolitikai megközelítést;

               b)

               folyamatosan áttekinti az Unió valamennyi tevékenységét.

         4. cikk
   A megbízatás végrehajtása
   (1)   Az EUKK felel a megbízatásának a főképviselő felügyelete mellett történő végrehajtásáért.
   (2)   A PBB-nek kiemelt kapcsolatot kell fenntartania az EUKK-val, és egyben az EUKK elsődleges kapcsolattartója a Tanács felé. A PBB-nek – a megbízatás keretein belül és a főképviselő hatáskörének sérelme nélkül – stratégiai iránymutatást és politikai irányítást kell nyújtania az EUKK számára.
   (3)   Az EUKK-nak szorosan együtt kell működnie az Európai Külügyi Szolgálattal (EKSZ) és annak megfelelő szervezeti egységeivel.
   (4)   Az EUKK-nak a tevékenységét elsődlegesen a régióban kell végeznie, ugyanakkor biztosítania kell rendszeres jelenlétét az EKSZ székhelyén is.
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2018. július 1-jétől2020. február 29-ig terjedő időszakra 4 295 000 EUR.
   (2)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni.
   (3)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadásról köteles elszámolni a Bizottságnak.
   6. cikk
   A csapat létrehozása és összetétele
   (1)   Megbízatása és a rendelkezésre álló megfelelő pénzügyi eszközök keretein belül az EUKK felel saját csapatának létrehozásáért. A csapatnak rendelkeznie kell a konkrét szakpolitikai és biztonsági kérdésekre vonatkozó, a megbízatás által megkövetelt szakértelemmel, ideértve a nemek közötti egyenlőséggel kapcsolatos kérdéseket is. Az EUKK-nak rendszeresen és haladéktalanul tájékoztatnia kell a Tanácsot és a Bizottságot a csapat összetételéről.
   (2)   A tagállamok, az uniós intézmények és az EKSZ javaslatot tehetnek az EUKK munkáját segítő személyzet kirendelésére. Az ilyen kirendelt személyzet javadalmazását az érintett tagállam, az érintett uniós intézmény vagy az EKSZ fedezi. A tagállamok által az uniós intézményekhez vagy az EKSZ-hez kirendelt szakértőket is ki lehet küldeni az EUKK melletti munkavégzés céljára. A szerződéses nemzetközi alkalmazottaknak rendelkezniük kell valamely tagállam állampolgárságával.
   (3)   A kirendelt személyzet minden tagjának a küldő tagállam, a küldő uniós intézmény vagy az EKSZ adminisztratív felügyelete alatt kell maradnia, és az EUKK megbízatásának érdekében kell eljárnia és feladatát végeznie.
   (4)   Az EUKK személyzetét az EKSZ megfelelő szervezeti egységeivel vagy az érintett uniós küldöttségekkel egy helyen kell elhelyezni annak biztosítása érdekében, hogy tevékenységeik összhangban álljanak és következetesek legyenek.
   7. cikk
   Az EUKK és az EUKK személyzete részére biztosított kiváltságok és mentességek
   Az EUKK küldetésének és az EUKK személyzete feladatának végrehajtásához és a zökkenőmentes működéshez szükséges kiváltságokról, mentességekről és egyéb garanciákról – adott esetben – a fogadó országokkal kell megállapodni. Ehhez a tagállamok és az EKSZ minden szükséges támogatást megadnak.
   8. cikk
   Az EU-minősített adatok biztonsága
   Az EUKK-nak és az EUKK csapata tagjainak tiszteletben kell tartaniuk a 2013/488/EU tanácsi határozatban (3) megállapított biztonsági elveket és minimumszabályokat.
   9. cikk
   Hozzáférés az információkhoz és logisztikai támogatás
   (1)   A tagállamok, a Bizottság, az EKSZ és a Tanács Főtitkársága biztosítják, hogy az EUKK minden releváns információhoz hozzáférjen.
   (2)   A térségben működő uniós küldöttségek és/vagy – adott esetben – a tagállamok logisztikai támogatást nyújtanak a térségben.
   10. cikk
   Biztonság
   Az EUKK-nak – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően – a megbízatásával és az illetékességi területen fennálló biztonsági helyzettel összhangban, a közvetlenül az irányítása alá tartozó állomány biztonsága érdekében meg kell tennie minden észszerűen megvalósítható intézkedést, különösen az alábbiak révén:

               a)

               az EKSZ iránymutatása alapján olyan biztonsági terv kidolgozása, amely többek között konkrét fizikai, szervezeti és eljárási biztonsági intézkedéseket tartalmaz, szabályozza a személyzetnek az illetékességi területre való biztonságos bejutását és az említett területen belüli biztonságos mozgását, továbbá kiterjed a biztonsági események kezelésére, valamint magában foglal egy vészhelyzeti intézkedési tervet és egy evakuálási tervet is;

               b)

               annak garantálása, hogy az Unión kívülre telepített teljes személyi állomány az illetékességi területen fennálló körülmények által megkövetelt, magas kockázat elleni biztosítással rendelkezzen;

               c)

               annak biztosítása, hogy csapatának az Unión kívülre telepítendő valamennyi tagja – a helyi szerződéses személyzetet is beleértve – megfelelő, az illetékességi terület EKSZ általi biztonsági minősítéséhez igazodó biztonsági képzésben részesüljön az említett területre való érkezése előtt vagy az érkezéskor;

               d)

               annak biztosítása, hogy a rendszeres biztonsági értékeléseket követően tett valamennyi ajánlást végrehajtsák, valamint az elért eredményekről szóló jelentések és a megbízatás végrehajtásáról szóló jelentés keretében írásban beszámol a Tanácsnak, a főképviselőnek és a Bizottságnak ezen ajánlások végrehajtásáról és az egyéb biztonsági kérdésekről.

         11. cikk
   Jelentéstétel
   Az EUKK-nak szóban és írásban rendszeresen jelentést kell tennie a főképviselő és a PBB részére. Az EUKK-nak szükség szerint tanácsi munkacsoportok részére is jelentést kell tennie. A rendszeres jelentéseket a COREU-hálózaton keresztül kell terjeszteni. Az EUKK jelentést tehet a Külügyek Tanácsának. A Szerződés 36. cikkének megfelelően az EUKK közreműködhet az Európai Parlament tájékoztatásában.
   12. cikk
   Koordináció
   (1)   Az Unió szakpolitikai céljainak elérése érdekében az EUKK-nak hozzá kell járulnia az Unió által végzett tevékenységek egységéhez, összhangjához és hatékonyságához, és elő kell segítenie annak biztosítását, hogy valamennyi uniós eszközt és tagállami intézkedést következetesen alkalmazzák. Adott esetben törekedni kell a tagállamokkal való kapcsolattartásra. Az EUKK tevékenységeit ezért össze kell hangolni az Unió érintett küldöttségeinek és a Bizottságnak a tevékenységeivel. Az EUKK-nak rendszeresen tájékoztatnia kell a tagállamok külképviseleteit és az Unió régióbeli küldöttségeit.
   (2)   Az EUKK-nak a helyszínen szoros kapcsolatot kell fenntartania az érintett tagállamok külképviseleteinek vezetőivel és az érintett uniós küldöttségeknek a vezetőivel. Ezeknek minden tőlük telhetőt meg kell tenniük annak érdekében, hogy segítséget nyújtsanak az EUKK számára megbízatása végrehajtásához. Az EUKK-nak – az érintett uniós küldöttségekkel szorosan koordinálva – iránymutatást kell adnia az EUNAVFOR Atalanta haderőparancsnoka, az EUTM Szomália misszióparancsnoka és az EUCAP Szomália misszióvezetője számára a helyi politikai helyzettel kapcsolatban. Az EUKK-nak, az uniós műveleti parancsnokoknak és a polgári műveleti parancsnoknak szükség szerint konzultálniuk kell egymással.
   (3)   Az EUKK szorosan együtt kell működnie az érintett országok hatóságaival, az ENSZ-szel, az AU-val, az IGAD-dal, illetve más nemzeti, regionális és nemzetközi érdekelt felekkel, valamint a régióbeli civil társadalom képviselőivel is.
   13. cikk
   Követelésekkel kapcsolatos segítségnyújtás
   Az EUKK-nak és az EUKK személyzetének segítséget kell nyújtaniuk a korábbi szudáni (és dél-szudáni) EUKK-k megbízatásával összefüggésben felmerült követelések és kötelezettségek kezeléséhez, és ilyen céllal adminisztratív támogatást kell nyújtaniuk, valamint hozzáférést kell biztosítaniuk a vonatkozó iratokhoz.
   14. cikk
   Felülvizsgálat
   E határozat végrehajtását, valamint annak a régió számára nyújtott egyéb uniós hozzájárulásokkal való összhangját rendszeresen felül kell vizsgálni. Az EUKK-nak 2018. október 31-ig az elért eredményekről szóló jelentést, 2019. november 30-ig pedig a megbízatás végrehajtásáról szóló átfogó jelentést kell benyújtania a Tanács, a főképviselő és a Bizottság részére.
   15. cikk
   Hatálybalépés
   Ez a határozat az elfogadásának napján lép hatályba.

      Kelt Luxembourgban, 2018. június 25-én.

            a Tanács részéről

            az elnök

         F. MOGHERINI

      (1)  A Tanács 2011/819/KKBP határozata (2011. december 8.) az Európai Unió Afrika szarváért felelős különleges képviselőjének kinevezéséről (HL L 327., 2011.12.9., 62. o.).

      (2)  A Tanács 2011. március 21-i 2011/168/KKBP határozata a Nemzetközi Büntetőbíróságról és a 2003/444/KKBP közös álláspont hatályon kívül helyezéséről (HL L 76., 2011.3.22., 56. o.).

      (3)  A Tanács 2013. szeptember 23-i 2013/488/EU határozata az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).


title: A Tanács (KKBP) 2018/908 határozata (2018. június 25.) az Európai Unió bosznia-hercegovinai különleges képviselője megbízatásának meghosszabbításáról

text:
               26.6.2018

               HU

               Az Európai Unió Hivatalos Lapja

               L 161/32

         A TANÁCS (KKBP) 2018/908 HATÁROZATA
   (2018. június 25.)
   az Európai Unió bosznia-hercegovinai különleges képviselője megbízatásának meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 33. cikkére és 31. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2015. január 19-én elfogadta a (KKBP) 2015/77 határozatot (1), amellyel Lars-Gunnar WIGEMARK-ot nevezte ki az Európai Unió bosznia-hercegovinai különleges képviselőjévé (EUKK). Az EUKK megbízatása 2018. június 30-án lejár.

               (2)

               Az EUKK megbízatását további 14 hónapra meg kell hosszabbítani.

               (3)

               Az EUKK megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének tekintetében a Szerződés 21. cikkében meghatározott célkitűzések elérését,

         ELFOGADTA EZT A HATÁROZATOT:
   1. cikk
   Az Európai Unió különleges képviselője
   A Tanács 2019. augusztus 31-ig meghosszabbítja Lars-Gunnar WIGEMARK-nak mint a bosznia-hercegovinai EUKK megbízatását. A Tanács határozhat úgy, hogy az EUKK megbízatását korábban megszünteti a Politikai és Biztonsági Bizottság (PBB) értékelése és az Unió külügyi és biztonságpolitikai főképviselőjének (a továbbiakban: a főképviselő) javaslata alapján.
   2. cikk
   Szakpolitikai célkitűzések
   (1)   Az EUKK megbízatása az Unió Bosznia-Hercegovinával kapcsolatos következő szakpolitikai célkitűzésein alapul:

               a)

               további folyamatos előrehaladás a stabilizációs és társulási folyamatban;

               b)

               stabil, életképes, békés, több etnikumot magában foglaló és egységes Bosznia-Hercegovina létrejöttének biztosítása, amely békésen együttműködik szomszédaival; és

               c)

               visszafordíthatatlanul halad az EU-tagság megszerzése felé.

         (2)   Az EU emellett továbbra is támogatja Bosznia-Hercegovinában az általános keretmegállapodás a békéért végrehajtását.
   3. cikk
   Megbízatás
   E szakpolitikai célkitűzések megvalósítása érdekében az EUKK megbízatása a következő:

               a)

               felajánlja az Unió tanácsadását és közreműködik a politikai folyamat előmozdításában, különösen a különböző kormányzati szintek közötti párbeszéd elősegítésével;

               b)

               biztosítja az uniós fellépés következetességét és egységességét;

               c)

               elősegíti a politikai, gazdasági és uniós prioritások terén való előrehaladást, különösen az uniós ügyek koordinációs mechanizmusával kapcsolatos munka folytatásának ösztönzését;

               d)

               támogatja az európai standardoknak megfelelő nemzeti erőfeszítéseket a választási eredmények érvényre juttatása érdekében;

               e)

               figyelemmel kíséri a bosznia-hercegovinai kormányzat valamennyi szintjén a végrehajtó és a jogalkotó hatóságok munkáját és tanácsot ad számukra, továbbá kapcsolatot tart fenn a bosznia-hercegovinai hatóságokkal és politikai pártokkal;

               f)

               a jogállamiság és a biztonsági ágazat reformja terén folytatott valamennyi tevékenységet illetően gondoskodik az uniós erőfeszítések végrehajtásáról, elősegíti az Unió átfogó koordinációját és helyi politikai iránymutatást nyújt a szervezett bűnözés, a korrupció és a terrorizmus elleni küzdelemre irányuló uniós erőfeszítésekre vonatkozóan, továbbá ennek összefüggésében szükség szerint értékeléseket készít és tanácsot ad a főképviselő és a Bizottság számára;

               g)

               támogatást nyújt a bosznia-hercegovinai büntető igazságszolgáltatás és rendőrség közötti kapcsolat megerősítéséhez és hatékonyabbá tételéhez, valamint azokhoz a kezdeményezésekhez amelyek célja az igazságszolgáltatási intézmények, különösen az igazságügyről folytatott strukturált párbeszéd hatékonyságának és pártatlanságának a megerősítése;

               h)

               a katonai parancsnoki láncot nem érintve az EU haderőparancsnokának politikai iránymutatást nyújt a helyi politikai vonatkozású katonai kérdésekről, különös tekintettel a kockázatos műveletekre és a helyi hatóságokkal és médiával való kapcsolatokra. Olyan politikai intézkedések esetében, amelyek kihatással lehetnek a biztonsági helyzetre, előzetesen egyeztet az uniós haderők parancsnokával, valamint koordinációt folytat a helyi hatóságokhoz és egyéb nemzetközi szervezetekhez eljuttatandó üzenet egységességének vonatkozásában; hozzájárul az EUFOR/ALTHEA stratégiai felülvizsgálatáról folytatott egyeztetésekhez;

               i)

               koordinálja és végrehajtja a bosznia-hercegovinai lakosságnak szóló, uniós kérdéseket érintő uniós kommunikációs törekvéseket;

               j)

               előmozdítja az uniós integrációs folyamatot célirányos nyilvános diplomácia és uniós tájékoztatási tevékenységek révén, melyek célja annak biztosítása, hogy a bosznia-hercegovinai lakosság szélesebb körben megismerje és támogassa az Unióval kapcsolatos ügyeket, e tevékenységekbe a civil társadalom helyi szereplőit is bevonva;

               k)

               hozzájárul az emberi jogok és az alapvető szabadságok tiszteletben tartásának kialakításához és megszilárdításához Bosznia-Hercegovinában, az EU emberi jogi politikájával és az EU emberi jogi iránymutatásaival összhangban;

               l)

               párbeszédet folytat az érintett bosznia-hercegovinai hatóságokkal, azoknak a nemzetközi büntetőtörvényszékek mechanizmusával való teljes körű együttműködéséről;

               m)

               az uniós integrációs folyamattal összhangban tanáccsal segíti, támogatja, előmozdítja és figyelemmel kíséri a szükséges alkotmányos és a vonatkozó jogalkotási változásokról folytatott politikai párbeszédet;

               n)

               szoros kapcsolatot tart fenn és szoros egyeztetést folytat a bosznia-hercegovinai főképviselővel és az országban működő egyéb érintett nemzetközi szervezetekkel; ezzel összefüggésben tájékoztatja a Tanácsot a nemzetközi jelenléttel, ennek keretében pedig a Főképviselő Hivatala jelenlétével kapcsolatban a helyszínen folyó tárgyalásokról;

               o)

               szükség szerint tanácsot ad a főképviselőnek azon természetes vagy jogi személyekre vonatkozóan, akikkel/amelyekkel szemben a bosznia-hercegovinai helyzetre tekintettel indokolt lehet korlátozó intézkedéseket alkalmazni;

               p)

               az alkalmazandó parancsnoki láncot nem érintve elősegíti annak biztosítását, hogy valamennyi helyszíni uniós eszköz összehangoltan kerüljön alkalmazásra az uniós szakpolitikai célkitűzések megvalósítása érdekében.

         4. cikk
   A megbízatás végrehajtása
   (1)   Az EUKK felel – a főképviselő felügyelete mellett – a megbízatás végrehajtásáért.
   (2)   A PBB kiemelt kapcsolatot kell fenntartania az EUKK-val, és egyben az EUKK elsődleges kapcsolattartója kell, hogy legyen a Tanács felé. A PBB – a megbízatás keretein belül és a főképviselő hatáskörét nem érintve – stratégiai iránymutatást és politikai irányítást nyújt az EUKK számára.
   (3)   Az EUKK szorosan együttműködik az Európai Külügyi Szolgálattal (EKSZ) és annak megfelelő szervezeti egységeivel.
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2018. július 1-jétől2019. augusztus 31-ig terjedő időszakra 7 521 937 EUR.
   (2)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni. Természetes és jogi személyek korlátozás nélkül részt vehetnek az EUKK által kiírt közbeszerzési pályázatokon. Ezenkívül az EUKK által vásárolt áruk esetében nem kell alkalmazni az áruk származására vonatkozó szabályt.
   (3)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadással köteles elszámolni a Bizottságnak.
   6. cikk
   A csapat létrehozása és összetétele
   (1)   Az EUKK megbízatása és az e célra rendelkezésre bocsátott pénzügyi eszközök keretein belül az EUKK egy csapat létrehozásáért. A csapatnak rendelkeznie kell a megbízatás keretében szükséges speciális szakpolitikai ismeretekkel. Az EUKK-nak folyamatosan és haladéktalanul tájékoztatnia kell a Tanácsot és a Bizottságot a csapat összetételéről.
   (2)   A tagállamok, az uniós intézmények és az EKSZ javaslatot tehetnek az EUKK munkáját segítő személyzet kirendelésére. Az ilyen kirendelt személyzet javadalmazását az érintett tagállam, az érintett uniós intézmény vagy az EKSZ fedezi. A tagállamok által az uniós intézményekhez vagy az EKSZ-hez kirendelt szakértőket is ki lehet küldeni az EUKK melletti munkavégzés céljára. A szerződéses nemzetközi alkalmazottaknak valamely tagállam állampolgárságával kell rendelkezniük.
   (3)   A kirendelt személyzet minden tagjának a küldő tagállam, a küldő uniós intézmény vagy az EKSZ adminisztratív felügyelete alatt kell maradnia, és az EUKK megbízatásának érdekében kell eljárnia és feladatát végeznie.
   7. cikk
   Az EUKK és az EUKK személyzete részére biztosított kiváltságok és mentességek
   Az EUKK küldetésének és az EUKK személyzete feladatának végrehajtásához és zökkenőmentes működéshez szükséges kiváltságokról, mentességekről és egyéb garanciákról – adott esetben – a fogadó felekkel kell megállapodni. Ehhez a tagállamok és az EKSZ minden szükséges támogatást megadnak.
   8. cikk
   Az EU-minősített adatok biztonsága
   Az EUKK-nak és az EUKK csapata tagjainak tiszteletben kell tartaniuk a 2013/488/EU tanácsi határozatban (2) megállapított biztonsági elveket és minimumszabályokat.
   9. cikk
   Hozzáférés az információkhoz és logisztikai támogatás
   (1)   A tagállamok, a Bizottság és a Tanács Főtitkársága biztosítja, hogy az EUKK minden lényeges információhoz hozzáférjen.
   (2)   Az esettől függően az uniós küldöttség és/vagy a tagállamok logisztikai segítséget nyújtanak a térségben.
   10. cikk
   Biztonság
   Az EUKK-nak – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően – a megbízatásával és az illetékességi területen fennálló biztonsági helyzettel összhangban, a közvetlenül az irányítása alá tartozó állomány biztonsága érdekében meg kell tennie minden észszerűen megvalósítható intézkedést, különösen az alábbiak révén:

               a)

               az EKSZ iránymutatása alapján olyan biztonsági terv kidolgozása, amely többek között konkrét fizikai, szervezeti és eljárási biztonsági intézkedéseket tartalmaz, szabályozza a személyzetnek az illetékességi területre való biztonságos bejutását és az említett területen belüli biztonságos mozgását, továbbá kiterjed a biztonsági események kezelésére, valamint magában foglal egy vészhelyzeti intézkedési tervet és egy evakuálási tervet is;

               b)

               annak garantálása, hogy az Unión kívülre telepített teljes személyi állomány az illetékességi területen fennálló körülmények által megkövetelt, magas kockázat elleni biztosítással rendelkezzen;

               c)

               annak biztosítása, hogy csapatának az Unión kívülre telepítendő valamennyi tagja – a helyi szerződéses személyzetet is beleértve – megfelelő, az illetékességi terület EKSZ általi biztonsági minősítéséhez igazodó biztonsági képzésben részesüljön az említett területre való érkezése előtt vagy az érkezéskor;

               d)

               biztosítja, hogy a rendszeres biztonsági értékelések nyomán tett valamennyi elfogadott ajánlást végrehajtsák, valamint az elért eredményekről, illetve a megbízatás végrehajtásáról szóló jelentések keretében írásban beszámol a Tanácsnak, a főképviselőnek és a Bizottságnak ezen ajánlások végrehajtásáról és az egyéb biztonsági kérdésekről.

         11. cikk
   Jelentéstétel
   Az EUKK-nak rendszeresen jelentést kell tennie a főképviselő és a PBB részére. Az EUKK szükség szerint a tanácsi munkacsoportoknak is jelentést tesz. A rendszeres jelentéseket a COREU-hálózaton keresztül kell terjeszteni. Az EUKK jelentést tehet a Külügyek Tanácsának. A Szerződés 36. cikkének megfelelően az EUKK részt vehet az Európai Parlamentnek nyújtandó tájékoztatásban.
   12. cikk
   Koordináció
   (1)   Az Unió szakpolitikai céljainak elérése érdekében az EUKK-nak hozzá kell járulnia az Unió által végzett tevékenységek egységéhez, összhangjához és hatékonyságához, és elő kell segítenie annak biztosítását, hogy valamennyi uniós eszközt és tagállami intézkedést következetesen alkalmazzák. Adott esetben törekedni kell a tagállamokkal való kapcsolattartásra. Az EUKK tevékenységét össze kell hangolni a Bizottság, valamint adott esetben a térségben működő többi EUKK tevékenységével. Az EUKK rendszeresen tájékoztatja a tagállamok külképviseleteit és az uniós küldöttségeket.
   (2)   A helyszínen az EUKK szoros kapcsolatot tart fenn az Unió régióbeli küldöttségeinek vezetőivel és a tagállamok külképviseleteinek vezetőivel. Az uniós küldöttségek vezetői és a tagállamok külképviseleteinek vezetői minden tőlük telhetőt megtesznek annak érdekében, hogy segítsék az EUKK-t megbízatásának végrehajtásában. Az EUKK egyéb, a helyszínen működő nemzetközi és regionális szereplőkkel is kapcsolatot tart és különösen szoros együttműködést folytat a bosznia-hercegovinai főképviselővel.
   (3)   Az Unió válságkezelési műveleteinek támogatása érdekében az EUKK – a helyszínen jelen lévő más uniós szereplőkkel együtt – javítja az információk uniós szereplők általi terjesztését és megosztását a magas szintű együttes helyzetfelismerés és -értékelés céljából.
   13. cikk
   Követelésekkel kapcsolatos segítségnyújtás
   Az EUKK-nak és az EUKK személyzetének segítséget kell nyújtaniuk a korábbi koszovói EUKK-k megbízatásával összefüggésben felmerült követelések és kötelezettségek kezeléséhez, és ilyen céllal adminisztratív támogatást kell nyújtaniuk, valamint hozzáférést kell biztosítaniuk a vonatkozó iratokhoz.
   14. cikk
   Felülvizsgálat
   E határozat végrehajtását, valamint az Uniónak a térségben történő egyéb hozzájárulásaival való összhangját rendszeresen felül kell vizsgálni. Az EUKK-nak 2018. október 31-ig az elért eredményekről szóló jelentést, 2019. május 31-ig pedig a megbízatás végrehajtásáról szóló átfogó jelentést kell benyújtania a Tanács, a főképviselő és a Bizottság részére.
   15. cikk
   Hatálybalépés
   Ez a határozat az elfogadásának napján lép hatályba.

      Kelt Luxembourgban, 2018. június 25-én.

            a Tanács részéről

            az elnök

         F. MOGHERINI

      (1)  A Tanács (KKBP) 2015/77 határozata (2015. január 19.) az Európai Unió bosznia-hercegovinai különleges képviselőjének kinevezéséről (HL L 13., 2015.1.20., 7. o.).

      (2)  A Tanács 2013/488/EU határozata (2013. szeptember 23.) az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).